ช่วย SME ให้กู้เงินได้ยังคงเป็นสิ่งที่ต้องทำทุกยุคทุกสมัย
&#8220;รัฐบาลนี้จะระดมทุกภาคส่วนเข้ามาช่วยเหลือ SME และสร้าง Start Up รุ่นใหม่ให้เกิดขึ้นเป็นจำนวนมาก เช่น กระทรวงวิทยาศาสตร์และเทคโนโลยีจะเปิดให้ผู้ประกอบการกลุ่มนี้เข้ามาใช้แล็บ ใช้ห้องทดลอง และเครื่องไม้เครื่องมือต่างๆ ในการวิจัยทดสอบผลิตภัณฑ์ และจะรวบรวมคนไทยเก่งๆ ที่กระจายไปทำงานในต่างประเทศให้เข้ามาทำงานและตั้งธุรกิจใหม่ๆ รวมทั้งการสนับสนุนกองทุนต่างๆ เข้ามาให้ความช่วยเหลือในทุกๆ ด้านอย่างเต็มที่ โดยเฉพาะในกลุ่ม Start Up ที่มีความคิดสร้างสรรค์ เทคโนโลยี และมีนวัตกรรมใหม่ๆ ซึ่งรัฐบาลจะตั้งกองทุน Start Up ในเร็วๆ นี้&#8221; ความตอนหนึ่งของท่านรองนายกรัฐมนตรีฝ่ายเศรษฐกิจ กล่าวระหว่างปาฐกถาในการเปิดงาน Smart SME Expo 2016 เป็นการเน้นย้ำว่ารัฐบาลชุดนี้จริงจังกับเรื่อง SME แนวทางที่น่าสนใจนอกจากจะได้เคยช่วย SME ด้วยเงินกู้ 4% 1.5 แสนล้านบาทแล้ว สิ่งที่กำลังจะมาคือ
4 ก.ค. 2559

“รัฐบาลนี้จะระดมทุกภาคส่วนเข้ามาช่วยเหลือ SME และสร้าง Start Up รุ่นใหม่ให้เกิดขึ้นเป็นจำนวนมาก เช่น กระทรวงวิทยาศาสตร์และเทคโนโลยีจะเปิดให้ผู้ประกอบการกลุ่มนี้เข้ามาใช้แล็บ ใช้ห้องทดลอง และเครื่องไม้เครื่องมือต่างๆ ในการวิจัยทดสอบผลิตภัณฑ์ และจะรวบรวมคนไทยเก่งๆ ที่กระจายไปทำงานในต่างประเทศให้เข้ามาทำงานและตั้งธุรกิจใหม่ๆ รวมทั้งการสนับสนุนกองทุนต่างๆ เข้ามาให้ความช่วยเหลือในทุกๆ ด้านอย่างเต็มที่ โดยเฉพาะในกลุ่ม Start Up ที่มีความคิดสร้างสรรค์ เทคโนโลยี และมีนวัตกรรมใหม่ๆ ซึ่งรัฐบาลจะตั้งกองทุน Start Up ในเร็วๆ นี้” ความตอนหนึ่งของท่านรองนายกรัฐมนตรีฝ่ายเศรษฐกิจ กล่าวระหว่างปาฐกถาในการเปิดงาน Smart SME Expo 2016 เป็นการเน้นย้ำว่ารัฐบาลชุดนี้จริงจังกับเรื่อง SME แนวทางที่น่าสนใจนอกจากจะได้เคยช่วย SME ด้วยเงินกู้ 4% 1.5 แสนล้านบาทแล้ว สิ่งที่กำลังจะมาคือ
1.ตั้งกองทุนฟื้นฟู SME 1 หมื่นล้านบาท SME ที่เป็น NPL ให้ตั้งตัวใหม่ได้ ขณะที่สมาคมธนาคารไทยจะตั้งกองทุน 1 หมื่นล้านบาท ช่วย SME
2.เมื่อชื่อก็บอกว่าฟื้นฟู ดังนั้นอาการก็ต้องหนักพอสมควร กล่าวคือ ค้างชำระหนี้ มีสถานะเป็น NPL มีประวัติค้างชำระนานพอสมควรในเครดิตบูโร แต่แนวคิดแนวทางธุรกิจยังไปได้ และที่สำคัญคือต้องสุจริต ไม่มีลักษณะโกงเจ้าหนี้มาก่อน
3.นำเอา บสย.มาช่วยค้ำประกันเงินกู้ใหม่ หลังปรับโครงสร้างหนี้ วงเงินค้ำประกันอาจจะต้องสูง และวงเงินชดเชยความเสียหายก็ต้องเป็นที่รับได้ของคนให้กู้ใหม่เที่ยวนี้
4.ใส่ความรู้ หาทางต่อยอดกับธุรกิจอื่นๆ ทั้งในและต่างประเทศ โดยเฉพาะการค้าขายออนไลน์
5.กลุ่มที่ให้ความสำคัญมากๆ ก็น่าจะเป็นกลุ่มที่เป็น SME เกิดใหม่ที่มากับธุรกิจเทคโนโลยีและควรต้องมีนวัตกรรมเป็นสำคัญ
6.เมื่อมีการปรับโครงสร้างหนี้ ใส่เงินใหม่เข้าไป รับเอาความรู้และความช่วยเหลือจากภาครัฐแล้ว SME นั้นก็ควรมีบัญชีเดียว ไม่หนีภาษี เอาจริงเอาจังเพิ่มขึ้น ที่สำคัญสถานะของบัญชีเงินกู้ที่เคยระบุในเครดิตบูโรว่า เป็นคนเคยค้างชำระ หรือตอนนี้ค้างชำระอยู่ ก็จะหายไปกลายเป็นบัญชีปกติ โดยมีข้อมูลปรากฏด้วยว่า บัญชีใดได้มีการปรับโครงสร้างหนี้เมื่อใด วันเดือนปีที่ทำการปรับโครงสร้างหนี้
7.เหล่า SME ที่ได้ประโยชน์ก็ต้องทำความเข้าใจว่าครั้งหนึ่งเราเคยพลาด อย่าให้มันเกิดซ้ำอีก มีตัวช่วยเยอะก็ต้องทำให้ถูกต้อง ต่อไปต้องเสียภาษีให้ครบ และที่สำคัญเงินที่ธนาคารเอามาให้กู้กับตัว SME นั้นเป็นเงินมาจากเงินฝาก เป็นเงินมีเจ้าของ ไม่ใช่เงินฟรีของหลวง แบบที่จะทำอะไรก็ได้นะครับ
สรุปอีกครั้งจะมีการแยกเป็นกองทุนฟื้นฟู SME กองทุนให้กู้ยืมโดยมี บสย.ค้ำประกัน มีระบบถ่ายทอดความรู้ มีระบบพี่ใหญ่ทางธุรกิจช่วยน้องๆ ที่ยังไม่แข็งแรง ขออย่างเดียว อย่าคิดโกง เอาจริง มีเทคโนโลยี และมีนวัตกรรมครับ
ขอให้โชคดีเกิดกับ SME ไทยในครั้งนี้นะครับ